29.6.2010 Jurnalul Oficial al Uniunii Europene L 161/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 24 iunie 2010 privind încheierea Acordului între Comunitatea Europeană și Bosnia și Herţegovina privind anumite aspecte legate de serviciile aeriene (2010/360/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a) şi cu articolul 218 alineatul (8) primul paragraf, având în vedere propunerea Comisiei Europene, având în vedere aprobarea Parlamentului European, întrucât: (1) La 5 iunie 2003, Consiliul a autorizat Comisia să inițieze negocieri cu ţările terțe în vederea înlocuirii anumitor dispoziții ale acordurilor bilaterale existente cu un acord comunitar. (2) Comisia a negociat, în numele Comunității, un acord cu Bosnia şi Herţegovina privind anumite aspecte ale servi- ciilor aeriene (denumit în continuare „acordul”), în conformitate cu mecanismele şi directivele din anexa la decizia Consiliului de autorizare a Comisiei în vederea inițierii de negocieri cu ţările terțe pentru înlocuirea anumitor dispoziții ale acordurilor bilaterale existente cu un acord comunitar. (3) Acordul a fost semnat în numele Comunității la 5 mai 2006, sub rezerva eventualei încheieri a acestuia la o dată ulterioară, în conformitate cu Decizia 2006/426/CE a Consiliului (1). (4) Ca urmare a intrării în vigoare a Tratatului de la Lisabona la 1 decembrie 2009, Uniunea Europeană ar trebui să notifice Bosniei şși Herţegovinei faptul că Uniunea Europeană a înlocuit Comunitatea Europeană și a succedat acesteia. (5)  Acordul ar trebui să fie aprobat, ADOPTĂ PREZENTA DECIZIE: Articolul 1 Acordul dintre Comunitatea Europeană și Bosnia şi Herţegovina privind anumite aspecte ale serviciilor aeriene (?) se aprobă în numele Uniunii. Articolul 2 Preşedintele Consiliului este autorizat prin prezenta decizie să desemneze persoana împuternicită să efectueze notificarea prevăzută la articolul 8 alineatul (1) din acord şi să facă urmă- toarea notificare: „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şși îi succedă acesteia şi, începând cu data respectivă, exercită toate drepturile Comu- nității Europene şi preia toate obligațiile acesteia. Prin urmare, trimiterile la «Comunitatea Europeană» în textul acordului se interpretează, după caz, ca trimiteri la «Uniunea Europeană»” Adoptată la Luxemburg, 24 iunie 2010. Pentru Consiliu Președintele J. BLANCO LOPEZ () JO L 169, 22.6.2006, p. 47. (?)) Acordul dintre Comunitatea Europeană și Bosnia și Herţegovina privind anumite aspecte ale serviciilor aeriene a fost publicat în JO L 169, 22.6.2006, p. 48 împreună cu decizia privind semnarea acestuia.